Kusomekera (to fix in, stick in). Shoko rokuti constant rinokwanisa kuturikirwa zvichibva pakusomeka, tichiti, musomekerwa, misomekerwa kana yakasomekerwa.

Vamwe vanoti shangu dzemunhu ndidzo dzinotaura kuti munhuyi maererano nehupfumi hwepano panyika. Saka kana vachida kuona kuti munhu mupfumi zvakadii vanotarira shangu dzaakapfeka.

Shoko rokuti rumazvitinhura (self-moving, self-initiating, automatically) riri kushandiswa pano kutsanangura chinhu chinoshanda chiri choga chisina munhu unochiudza kana kuchisunda panguva iyoyo. Kana chiro chichishanda rumazvitinhura chinoonekwa sokunge chinofunga choga kuenda padanho rinotevera rinova rakafanira maererano nezviripo zviri munharaunda yachiri kucherechedza. Nokumwe kutaura tinokwanisa kuti chimazvikuchidza, chimazvidenhedza kana chimazvitsedura kureva chinovamba kushanda chega uye chinozviendesa padanho rakafanira zvichienderana nenharaunda yachiri.

Zvindeya zvinosanganisira mitumbi inoti: Earth; Mars; Jupiter; Mecury; Venus; Saturn, Uranus neNeptune.. Idzi ndizvo zvindeya zvine maboterekwa anopoterera zuva ratinoona rinobuda nokunyura panyika yatigere. Kubatanidzwa kwezvindeya idzi pamwe nezuva kunodanwa kuEnglish kunzi Solar System - kuShona tichati Mutandiro weMushana, iro izwi rokuti mushana richimirira zuva ratinozambira panyika.

Zvinotarisirwa (expectations) kureva zvinhu zviri pamoyo wemutengi zvaanoshuvira kuti kana achinge atenga mudziyo unofanirwa kunge wakaita. Mutengi anofanirwa kuti adudze kana kudoma zvaarikuda pamudziyo waari kutenga.

Mhute chiitiko chinoonekwa kana tumadonhwe twemvura tuchiyangarara mumhepo. Mhute inoitika ichikonzerwa nemamirio ekunze kana kuti pakutubuka kwechikwatamabwe. Inonyanaya kuonekwa apo pane mhepo inotonhora iri pamusoro pemvura inodziya. Kumwe kuitika kwemhute kunoonekwa pakufema pamusi wekuti kunze kune chando. Kupfungaira kunoonekwa kuchibuda pamuromo nemhuno inotova mhute.

Shumba dzinorarama makore gumi kusvika gumi nemana (10-14) kana dziri musango. Kana dzakatenherwa dzinorarama makore akati rebeyi anganosvika makumi maviri (20). Shumba hono hadzirarame makore anopfuura gumi kana dziri musango nokuda kwekurwa kwadzinogaro ita dzichitanda nzvari.

Gota, nhanga, kora, buwa kana nhanga (sleeping quarters for unmarried boys or girls) kureva marindo evasikana kana vakomana vasina kuroora kana kuroorwa.

Zvimwechete nebhazi kuti haringamire kuti tsvii panzvimbo pavambwa kutsikwa bhureki, asi rinombosundira mberi kwechinhambwe. Kana zviya bhazi richimhanya, mutyairi otsika mabhureki panoonekwa bhazi richipfurira mberi nokufamba zvisinei kuti mabhureki atsikwa.

Nhanzva (sled) chiumbwa chinoshandiswa kutsverendenda kumawere pane dombo rinotsvedza. Vana vanogarira nhanzva votsverendena vakagara pairi vachiita kuti vasakuzvuke ganda pakudzika uye mbatya dzisabvaruka.

Mamwe mazita edoro anonzi hwahwa, mhamba, mupeta uye kune mhando dzaka siyana siyana dzinoti, masese (dregs), kachasu, kangopisa ne doro rechi Rungu. MuZimbabwe doro rechirungu rinogadzirwa neNational Breweries, masese achi gadzirwa ne Chibuku Breweries uye nema kanzuru ne Afdis inogadzira kangopisa.